CELEX: 32013D0166
Language: sl
Date: 2013-04-02 00:00:00
Title: 2013/166/EU: Izvedbeni sklep Komisije z dne 2. aprila 2013 o spremembi Direktive Sveta 2008/72/ES, da se podaljša odstopanje v zvezi z uvoznimi pogoji za razmnoževalni in sadilni material zelenjadnic, razen semena, iz tretjih držav (notificirano pod dokumentarno številko C(2013) 1773)  Besedilo velja za EGP

4.4.2013   
            
            
               SL
            
            
               Uradni list Evropske unije
            
            
               L 94/8
            
         IZVEDBENI SKLEP KOMISIJE
   z dne 2. aprila 2013
   o spremembi Direktive Sveta 2008/72/ES, da se podaljša odstopanje v zvezi z uvoznimi pogoji za razmnoževalni in sadilni material zelenjadnic, razen semena, iz tretjih držav
   (notificirano pod dokumentarno številko C(2013) 1773)
   (Besedilo velja za EGP)
   (2013/166/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2008/72/ES z dne 15. julija 2008 o trženju razmnoževalnega in sadilnega materiala zelenjadnic, razen semena (1), in zlasti drugega pododstavka člena 16(2) Direktive,
   ob upoštevanju naslednjega:
   
               (1)
            
            
               Komisija mora v skladu s členom 16(1) Direktive 2008/72/ES odločiti, ali je razmnoževalni in sadilni material zelenjadnic, razen semena, ki je proizveden v tretji državi in daje enaka zagotovila glede obveznosti dobavitelja, identitete, značilnosti, zdravstvenega stanja rastlin, rastnega substrata, pakiranja, ureditve nadzora, označevanja in pečatenja, v vseh teh pogledih enakovreden razmnoževalnemu in sadilnemu materialu zelenjadnic, razen semena, ki je proizveden v Uniji in je v skladu z zahtevami in pogoji navedene direktive.
            
         
               (2)
            
            
               Trenutno razpoložljivi podatki o pogojih v tretjih državah pa ne zadoščajo, da bi Komisija lahko sprejela kakršen koli sklep te vrste v zvezi s katero koli tretjo državo.
            
         
               (3)
            
            
               Da bi preprečili motnje v trgovinskih tokovih, bi bilo treba državam članicam, ki uvažajo razmnoževalni in sadilni material zelenjadnic, razen semena, iz tretjih držav, še naprej dovoliti, da za take proizvode uporabljajo pogoje, ki so vsaj enakovredni tistim, ki veljajo za podobne proizvode Unije v skladu s členom 16(2) Direktive 2008/72/ES. Obdobje uporabe odstopanja iz Direktive 2008/72/ES za take uvoze bi bilo zato treba podaljšati na čas po 31. decembru 2012. Razpoložljivi dokazi kažejo, da v zvezi s skladnostjo uvoženega materiala z določbami Direktive 2008/72/ES ni bilo težav. Upravičeno se pričakuje, da bo uvoženi material v obdobju naslednjih 10 let ostal v skladu z zakonodajo Unije.
            
         
               (4)
            
            
               Direktivo 2008/72/ES bi bilo zato treba ustrezno spremeniti.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za semenski material za poljedelstvo, vrtnarstvo in gozdarstvo –
            
         SPREJELA NASLEDNJI SKLEP:
   Člen 1
   V prvem pododstavku člena 16(2) Direktive 2008/72/ES se datum „31. decembra 2012“ nadomesti z datumom „31. decembra 2022“.
   Člen 2
   Ta sklep je naslovljen na države članice.
   
      V Bruslju, 2. aprila 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 205, 1.8.2008, str. 28.